Ulamma yettkel, lameɛna yewhem di mmi-s i as-d-yesfaydin annect-nni. Yuɣal deg-s lferḥ yerra tiqit. Akken d imi t-icekker almi yerwa yessegra-as-d yenna-as : -Ihi tura a mmi, ilaq ad ak-nezweǧ, ad ak-id-nawi tameṭṭut, ad tuqmeḍ axxam ɣef yiman-ik, yugi sseɛdi. Yufa-as-d tisebbiwin yakk : mazal-it mezzi, mazal ur yufi ara tin tiɛeǧben …. Lḥaṣun iḍleb-as ad as-yanef alamma iɛedda useggas. Netta deg ul-is, yuɣ lḥal yenna-as : ur tt-ɛelliqeɣ ara tameṭṭut i yir-iw alamma uɣaleɣ-d s ɣur win ɛuhdeɣ.